CELEX: 22013D0152
Language: hr
Date: 2013-07-15 00:00:00
Title: Odluka Zajedničkog odbora EGP-a br. 152/2013 od 15. srpnja 2013. o izmjeni Priloga XXII. (Pravo trgovačkih društava) Sporazumu o EGP

19.12.2013   
            
            
               HR
            
            
               Službeni list Europske unije
            
            
               L 345/21
            
         ODLUKA ZAJEDNIČKOG ODBORA EGP-A
   br. 152/2013
   od 15. srpnja 2013.
   o izmjeni Priloga XXII. (Pravo trgovačkih društava) Sporazumu o EGP
   ZAJEDNIČKI ODBOR EGP-A,
   uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
   budući da:
   
               (1)
            
            
               Uredbu Komisije (EU) br. 1254/2012 od 11. prosinca 2012. o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća s obzirom na Međunarodni standard financijskog izvještavanja 10, Međunarodni standard financijskog izvještavanja 11, Međunarodni standard financijskog izvještavanja 12, Međunarodni računovodstveni standard 27 (2011.) i Međunarodni računovodstveni standard 28 (2011.) (1) treba inkorporirati u Sporazum o EGP-u.
            
         
               (2)
            
            
               Uredbu Komisije (EU) br. 1255/2012 od 11. prosinca 2012. o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća s obzirom na Međunarodni računovodstveni standard 12, Međunarodne standarde financijskog izvještavanja 1 i 13 te Tumačenje 20 Odbora za tumačenje međunarodnih standarda financijskog izvještavanja (2) treba inkorporirati u Sporazum o EGP-u.
            
         
               (3)
            
            
               Uredbu Komisije (EU) br. 1256/2012 od 13. prosinca 2012. o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća s obzirom na Međunarodni standard financijskog izvještavanja 7 i Međunarodni računovodstveni standard 32 (3) treba inkorporirati u Sporazum o EGP-u.
            
         
               (4)
            
            
               Prilog XXII. Sporazumu o EGP-u treba stoga na odgovarajući način izmijeniti,
            
         DONIO JE OVU ODLUKU:
   Članak 1.
   U točku 10.ba Priloga XXII. Sporazumu o EGP-u (Uredba Komisije (EZ) br. 1126/2008) dodaju se sljedeće alineje.
   
               „—
            
            
               
                  32012 R 1254: Uredba Komisije (EU) br. 1254/2012 od 11. prosinca 2012. (SL L 360, 29.12.2012., str. 1.),
            
         
               —
            
            
               
                  32012 R 1255: Uredba Komisije (EU) br. 1255/2012 od 11. prosinca 2012. (SL L 360, 29.12.2012., str. 78.),
            
         
               —
            
            
               
                  32012 R 1256: Uredba Komisije (EU) br. 1256/2012 od 13. prosinca 2012. (SL L 360, 29.12.2012., str. 145.).”
            
         Članak 2.
   Tekstovi uredbi (EU) br. 1254/2012, (EU) br. 1255/2012 i (EU) br. 1256/2012 na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 16. srpnja 2013., pod uvjetom da su sve obavijesti iz članka 103. stavka 1. Sporazuma o EGP-u podnesene (4).
   Članak 4.
   Ova se Odluka objavljuje u odjeljku o EGP-u i u Dodatku o EGP-u Službenom listu Europske unije.
   
   
      Sastavljeno u Bruxellesu 15. srpnja 2013.
      
         
            Za Zajednički odbor EGP-a
         
         
            Predsjednik
         
         Thórir IBSEN
      
   
   
      (1)  SL L 360, 29.12.2012., str. 1.
   
      (2)  SL L 360, 29.12.2012., str. 78.
   
      (3)  SL L 360, 29.12.2012., str. 145.
   
      (4)  Ustavni zahtjevi nisu navedeni.